תהליך האבחון של נשירת שיער הוא קריטי לטובת התאמת הטיפול הנכון. האבחון חשוב במיוחד במצבים של נשירת שיער פתאומית, על מנת להבין איזה מצב או מחלה גרמו לכך, אבל גם בנשירת שיער הדרגתית יש להבין את הגורם כדי להתאים טיפול יעיל. אבחון נשירת שיער מתבצע בדרך כלל ע"י רופא עור מומחה בתחום (דרמטולוג) וכולל תשאול, בדיקה גופנית ובדיקות דם לנשירת שיער. כאשר חושדים במחלה בעור הקרקפת ניתן גם להסתייע בבדיקת ביופסיה המתבצעת באמצעות לקיחת דגימה מעור הראש. בנוסף ניתן לבצע בדיקה גנטית להתקרחות שיכולה לצפות מי יקריח בעתיד. ישנם גם מכונים טריקולוגיים המתמחים באבחון ובטיפול בנשירת שיער. במסגרת אבחון טריקולוגי של השיער נוטלים דגימה מן השיער ובודקים אותה במיקרוסקופ כדי ללמוד מהם שלבי התפתחות השערה, ולהבין מהם הגורמים לנשירה. הטריקולוג יכול לבצע גם בדיקת טריקוגרפיה שמשווה בין צמיחת השיער לנשירה שלו. בדיקות אלה נועדו לגלות מהן הסיבות לנשירת השיער, וכדי לסייע בקביעת הטיפול. מחיר אבחון טריקולוגי כ-250 שקלים ותכנית טיפול 4,000-6,000 שקלים.